
A  V  I  Z
===========
· asupra proiectului de hotărâre privind atribuirea prin închiriere a unui spaţiu cu destinaţia birou parlamentar 


	Subsemnata Tudor Florina Neli, secretar general al oraşului Boldeşti-Scăeni, analizând proiectul de hotărâre privind atribuirea prin închiriere a unui spaţiu cu destinaţia birou parlamentar,  am constatat următoarele:
Potrivit art. 40 alin. (1) din Legea nr. 96/2006, privind Statutul deputaţilor şi al senatorilor, republicată, autorităţile administraţiei publice centrale şi locale, la solicitarea deputaţilor sau senatorilor, precum şi a Biroului permanent al Camerei din care aceştia fac parte, pun la dispoziţia deputaţilor şi senatorilor spaţii pentru organizarea şi funcţionarea birourilor parlamentare ale acestora.
Faţă de cele de mai sus şi în conformitate cu prevederile art. 243, alin. (1)  lit. a) din O.U.G. nr. 57/2019 privind Codul administrativ, cu modificările și completările ulterioare, avizez favorabil acest proiect.

